钦定古今图书集成/明伦汇编/官常典/第650卷 > 白鲲
## 钦定古今图书集成/明伦汇编/官常典/第650卷 > 白鲲

按《济南府志》：“鲲，直隶南和县人。万历二十五年，由举
人为齐东令，裁侈靡，崇节俭，首督课诸生，为所识者
皆登第去。遵行《大梁条编法》，通以美意，吏民安之。邹
平欲分獭水由减河入大清，县人忧之。鲲率士民力
争，得报罢，数平反大狱，或移案相左，必执法争之。榷
使虎噬境上，鲲立为驱除，使不为民扰。岁大饥，鲲百”
方赈恤，更捐俸设粥，以食饥者。每入厂，与饥民痛哭
失声。当道用其法遍行灾地，循声益著。寻补上元县。
士民感之，为立《德政碑》。